Szedeák: kezdés Pécsen, gyõzelmi reményekkel
A Pécs otthonában kezdi meg szombaton 18 órakor a férfi kosárlabda NB I A csoportját a Naturtex-SZTE-Szedeák együttese. A rajt elõtt a csapat a szegedi Bajor Sörözõben tartott sajtótájékoztatót.
Zsinórban negyedik szezonját kezdi szombaton az élvonalban a Naturtex-SZTE-Szedeák férfi kosárlabdacsapata. Bonifert Domonkos és Simándi Árpád együttese a Pécs otthonában játssza elsõ meccsét 18 órától, és bár az utóbbi években nem sok babér termett a szegedieknek a Mecsekalján, ezúttal is úgy utaznak, hogy megpróbálnak nyerni.
– Nyolc héten keresztül jól dolgoztunk, idõben összeállt a keretünk a légiósokkal együtt is, és szerencsére elkerültek minket a komolyabb sérülések. A Péccsel már találkoztunk a felkészülés során, akkor õk nyertek négy ponttal. Bár akkor sem titkolóztunk a másik elõtt, nem hiszem, hogy a bajnoki sokban hasonlít majd arra a meccsre, hiszen azóta sok minden történt mindkét csapatnál – mondta Bonifert Domonkos vezetõedzõ, aki szerint kiegyensúlyozott bajnokságra van kilátás.
– Szeretném a szezonban megismételni a tavalyi teljesítményemet – fogalmazott Csorvási Milán, a csapat válogatott centere, aki legutóbb a bajnokság alapszakaszának legjobb magyar játékosa lett. – A felkészülés utolsó 3-4 hete már biztató volt, jó úton haladunk afelé, hogy megbízható, jó csapattá váljunk, és meccseket nyerjünk – tette hozzá.
– Izgatottan várom a szezont, amelyben remélem, megkapom a bizalmat, és a korábbiaknál több idõt lehetek a pályán. Szeretnénk jól kezdeni a bajnokságot, és mivel a Pécs valószínûleg végig riválisunk lesz, szoros meccset várunk – mondta Wirth Ádám, a csapat fiatal irányítója.
A sajtótájékoztatón beszélt az U18-as FIBA 3x3 világbajnokságon a büntetõdobó versenyben nyert aranyérmérõl a fiatal Mike János is, akivel már olvashattak bõvebb írást a jakartai élményeirõl.
A Szedeák a Jerrell Williams, Branko Jereminov, Jonathan Levy, Miscsevics Nemanja, Csorvási Milán, Csorvási Levente, Vida Máté, Kiss Zsolt, Wirth Ádám, Varga Zalán, Varga Dániel, Molnár Bence kerettel utazik holnap Pécsre.
Szedeák kosárlabda